ACET Fălticeni a anunțat o oprire programată a furnizării apei potabile pentru locuitorii din zona de nord a municipiului Fălticeni, în vederea remedierii unei avarii pe conducta Azbo de 100 mm, aflată pe strada Maior Ioan.
Oprirea de apă va avea loc miercuri, 6 martie, începând cu ora 8:00, și va dura până la ora 15:00.
Potrivit dispeceratului ACET Fălticeni, vor fi afectaţi consumatorii casnici şi societăţile cu sediul pe străzile: Maior Ioan, Nicolae Bălcescu, Pictor D. Hârlescu, Aleea Nucului.
Printre cei afectaţi se numără: Centrul de servicii multifuncţionale din cardul DGASP Suceava, Clubul Copiilor, Grădinița Specială, Grădinița cu Program Prelungit Licurici, Centrul Cultural Grigore Vasiliu Birlic, CAR Învățământ, Supermarket Simos, Grădinița cu Program Normal Alice, cabinetele medicale și magazinele alimentare de pe cele patru străzi.
Vor fi afectate blocurile din: Asociaţia de proprietari nr. 2 – blocurile de pe str. Maior Ioan 2, 3, 6, 6A, 8A, 8B, 6P sc. A; Asociaţia de proprietari nr. 3 – blocurile de pe str. Aleea Nucului; Asociaţia de proprietari nr. 4 – blocurile de pe str. Aleea Nucului, bl. 8C, 13, 15, Bl. 1, Bl. 3; Asociaţia de proprietari nr. 5 – blocurile de pe str. Maior Ioan, Aleea Pictor Harlescu, N. Bălcescu 2A, 2B, 2C, 2D, 5A, 3A, 4; Asociaţia de proprietari nr. 6 – blocurile de pe str. Aleea Nucului, Aleea P.D. Hârlescu, Maior Ioan 7, 9, 1, 3, 11, 13, 5.
Reprezentanţii Agenţiei ACET Fălticeni precizează că la reluarea furnizării există posibilitatea ca apa să înregistreze valori mai mari ale parametrului turbiditate, situaţie în care robinetul trebuie lăsat deschis timp de câteva minute şi apa să fie utilizată doar în scopuri menajere, până la limpezirea ei.
"Dacă situaţia persistă, sunaţi la Dispeceratul ACET SA Suceava, iar o echipă de lucru specializată se va deplasa în zonă pentru a soluţiona problema sesizată", se precizează în informarea ACET.
ACET regretă disconfortul creat abonaţilor din zonele afectate şi dă asigurări că echipele care efectuează lucrările depun eforturi pentru a limita perioada de întrerupere a furnizării apei. Se recomandă utilizatorilor afectaţi să-şi creeze rezerve de apă potabilă pentru perioada de întrerupere.